Tema peab kasvama, aga mina pean kahanema - need Ristija Johannese sõnad Jeesuse kohta meenuvad meile suvisel pööripäeval. Õieti jääb Johannese sünnipäev juba päikese kõrgseisu järgsesse aega, osutades, et valguse kahanemine looduses on juba alanud. Nii on valgusküllaseks ja rõõmurohkeks peetud suvine aeg samas teises tähenduses Kristuse sünnis ilmneva tõelise valguse ootamise ja selle tulekuks ettevalmistuse aeg. Seda ettevalmistust püüame ka oma käesoleva lehenumbriga toetada ja loodame pakkuda oma lugejale üht-teist mõtlemisainet ja ehk ka kosutust pakkuvat.